Αθήνα: 09.09.2015

Αρ. Πρωτ.: 2179

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Η προσβάσιμη ενημέρωση είναι δικαίωμα**

Συνηγορεί στο αίτημα της Ομοσπονδίας Κωφών Ελλάδας η ΕΣΑμεΑ, να συμπεριληφθεί παράθυρο απόδοσης στην Ελληνική Νοηματική Γλώσσα (Ε.Ν.Γ.) στη μετάδοση των επικείμενων debates, που θα πραγματοποιηθούν στις 09/09/2015 και στις 14/09/2015.

Η διεξαγωγή προσβάσιμης προεκλογικής εκστρατείας διασφαλίζει ότι οι Κωφοί και Βαρήκοοι πολίτες θα ασκήσουν υπεύθυνα τα εκλογικά τους καθήκοντα, ενώ επιπλέον αποτελεί έμπρακτη απόδειξη ότι οι διακηρύξεις για ισότιμη πρόσβαση στην πληροφόρηση και γενικά για ισότιμη κοινωνικοπολιτική συμμετοχή όλων των πολιτών δεν αποτελούν κενό γράμμα.

Η Ε.Σ.Α.μεΑ. επισημαίνει παράλληλα ότι η μετάδοση των debates χωρίς παράθυρο απόδοσης στη Νοηματική έρχεται σε πλήρη αντίθεση με ό,τι υπαγορεύει το Άρθρο 21 παράγραφος 6 του Συντάγματος καθώς και η Σύμβαση των Ηνωμένων Εθνών για τα δικαιώματα των ατόμων με αναπηρία, την οποία η χώρα μας μαζί με το Προαιρετικό Πρωτόκολλο αυτής επικύρωσε με τον ν.4074/2012 αποδεχόμενη την υποχρεωτική εφαρμογή της, και συγκεκριμένα τα Άρθρα 3,4,8,9,21,29 και 30.

Ο τηλεοπτικός σταθμός της ΕΡΤ διαθέτει αξιόλογους διερμηνείς της Ε.Ν.Γ., οι οποίοι μπορούν να αξιοποιηθούν σε αυτές τις μεταδόσεις.

**Το κείμενο της επιστολής** [**http://is.gd/gvdgxH**](http://is.gd/gvdgxH)

*Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.*

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στη νέα ιστοσελίδα της Ε.Σ.Α.μεΑ. [**www.esaea.gr**](http://www.esaea.gr/) και [**www.esamea.gr**](http://www.esamea.gr/) **.**